“บล.โนมูระ” ย้ำเป้า PSTC หลังประกาศงบฯ Q2/61 กำไรทุบสถิติ “ออลไทม์ไฮ” ตามคาด
“บล.โนมูระ” ย้ำเป้า PSTC หลังประกาศงบฯ Q2/61 กำไรทุบสถิติ “ออลไทม์ไฮ” ตามคาด
15 ส.ค. 2561

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ยังคงคำแนะนำ “ซื้อ” หุ้นบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ในราคาเป้าหมายเดิมที่  1.32 บาทต่อหุ้น หลังบริษัทรายงานกำไรไตรมาส 2/2561 ทำสถิติสูงสุดเป็นไตรมาส 2 ติดต่อกัน และคาดว่าผลประกอบการในไตรมาส 3/2561 จะทำจุดสูงสุดใหม่อีกครั้งเป็นไตรมาสที่ 3
ทั้งนี้ PSTC รายงานผลการดำเนินงานงวดไตรมาส 2/2561เติบโตตามคาด โดยมีกำไร 31.19 ล้านบาท เพิ่มขึ้น 128% จากช่วงเดียวกันของปีก่อนที่มีกำไร 14 ลบ. จากรายได้ส่วนของ BIGGAS เติบโตโดดเด่นและการบริหารค่าใช้จ่ายดี ส่งผลให้รายได้รวมทำจุดสูงสุดใหม่เป็นไตรมาสที่ 4 ติดต่อกัน (ตั้งแต่ไตรมาส 3/2560) ที่ 837 ล้านบาท เพิ่มขึ้น 271% จากปีก่อน และเติบโต 27% จากไตรมาสก่อน เพิ่มขึ้นจากรายได้ขายก๊าซของ BIGGAS รายงานที่­ 517.6 ล้านบาท เติบโต 25% จากไตรมาสก่อน
ขณะที่รายได้ขายไฟฟ้าลดลงที่­ 98 ล้านบาท หรือลดลง 20% จากปีก่อน ลดลง 12% จากไตรมาสก่อนจากโรงไฟฟ้าชีวมวล WKE ปิดซ่อมแซมประจำปีราว 2 สัปดาห์ ในขณะที­ค่าใช้จ่าย SG&amp;A เพิ่มขึ้นเล็กน้อยที่ีระดับ 51.7 ล้านบาท หรือเพิ่มขึ้น 45% จากปีก่อน และเพิ่มขึ้น 7% จากไตรมาสก่อน ส่งผลให้อัตรากำไรขั้นต้นลดลงเหลือ 14.6% และอัตรากำไรสุทธิคงที่­ 3.7% (1Q18: 3.7%) ส่วนปริมาณ Backlog ธุรกิจติดตั้งระบบไฟฟ้าอยู่ที่ 400 ล้านบาท และเตรียมประมูลงานเพิ่มอีก 1 พันล้านบาท
ทั้งนี้ คาดว่าในไตรมาส 3/2561 บริษัทยังคงมีกำไรเติบโตอย่างโดดเด่นทั้งจากช่วงเดียวกันของปีก่อน และไตรมาสก่อนหน้า เนื่องจากไม่มีโรงไฟฟ้าปิดปรับปรุง, รายได้จากสถานีก๊าซ JN และรายได้ขายก๊าซ BIGGAS ทั้งในครัวเรือนและขายก๊าซ LNG ที่ล่าสุดเซ็นสัญญากับ PTT เน้นขายให้กับกลุ่มลูกค้าในโรงงานอุตสาหกรรม คาดเริ่มเห็นยอดขายตั้งแต่ไตรมาส 3/2561 เป็นต้นไป
ประกอบกับความคืบหน้าบนโครงการท่อน้ำมันสระบุรี-ขอนแก่น (TPN บริษัทลูก) อยู่ในระหว่างการดำเนินงานเพื่อขออนุมัติ EIA เพื่อก่อสร้างท่อน้ำมันในช่วงถัดไป เบื้องต้นคาดแล้วเสร็จในช่วงไตรมาส 4/2561 – ไตรมาส 1/2562
อย่างไรก็ดี โครงการท่อน้ำมันเป็นโครงการขนาดใหญ่ที่­ใช้เงินลงทุนระดับ 8 พันล้านบาท เทียบกับฐานะการเงินปัจจุบัน IBD/Equity
0.6x (ฐาน Equity 2.9 พันลบ.) ขณะที่ PSTC ไม่มีนโยบายเพิ­มทุน จึงคาดว่ามีแนวโน้มที่บริษัทอาจมองหาพันธมิตรที่มีศักยภาพในด้านการเงินที่แข็งแรง และผนึกกำลังในกลุ่มธุรกิจโรงไฟฟ้าเข้ามาร่วมลงทุนในโครงการท่อน้ำมันที่สามารถสร้าง Recurring income ได้ในระยะยาว
ด้านราคาหุ้น PSTC ณ เวลา 15.30 น. อยู่ที่ระดับ 0.69 บาท ลดลง 0.02 บาท หรือ 2.82% สูงสุดที่ระดับ 0.71 บาท ต่ำสุดที่ระดับ 0.68 บาท มูลค่าการซื้อขาย 33.05 ล้านบาท